גבריאל זווין

גבריאל זווין (באנגלית: Gabrielle Zevin; 24 באוקטובר 1977) היא סופרת ותסריטאית אמריקאית שכותבת למבוגרים ולצעירים.

== ביוגרפיה ==
גבריאל זווין נולדה ב-24 באוקטובר 1977 בניו יורק לאב אמריקאי יהודי-רוסי, ולאם קוריאנית. זווין סיימה תואר ראשון באנגלית עם התמקדות בספרות אמריקאית באוניברסיטת הרווארד בשנת 2000. היא מתגוררת בלוס אנג'לס.

== כתיבה למבוגרים ==

רומן הביכורים של זווין, "מרגרטאון", יצא לאור ב-2005 במסגרת תוכנית של בארנס אנד נובל ששמה Discover Great New Writers, ונכלל ברשימת המועמדים לפרס ג'יימס טיפטרי ג'וניור.

בשנת 2014 פרסמה את הספר "סיפורי חייו של מר פיקרי".<ref></ref> הספר זכה להצלחה רבה, הופיע לראשונה ברשימת רבי המכר של הניו יורק טיימס, הגיע למקום הראשון ברשימת רבי המכר הלאומית של אינדי, והמשיך להיות רב מכר בינלאומי. הספר תורגם ליותר משלושים שפות, כולל לעברית, יצא בהוצאת כתר ובתרגום יעל סלע-שפירו.
בשנת 2021 החלו הצילומים לעיבוד הקולנועי לרומן, שנכתב גם הוא על ידי זווין, בכיכובם של קונאל נייאר בתפקיד הראשי, לוסי הייל, כריסטינה הנדריקס, דייוויד ארקט וסקוט פולי.<ref></ref>

הרומן הרביעי שלה למבוגרים, "ג'יין יאנג הצעירה", יצא לאור בשנת 2017, וזכה אף הוא לסיקור חיובי.<ref></ref>
הספר יצא לאור בעברית ב-2018 בהוצאת תכלת ותורגם על ידי יעל סלע.

בפברואר 2023 יצא בעברית ספרה "מחר ועוד מחר ועוד מחר" בהוצאת תכלת בתרגומה של יעל סלע.

== כתיבה לצעירים ==
זווין כתבה מספר ספרים המיועדים לקוראים צעירים. הרומן הראשון שלה לצעירים, "Elsewhere", פורסם ב-2005, שלושה חודשים לאחר הופעת הבכורה של ספרה למבוגרים. הוא נבחר כספר ילדים "ראוי לציון" של איגוד הספריות האמריקאי, וכמועמד לפרס קוויל לשנת 2006. הספר זכה בפרס Original Voices Award של Borders, ונכלל במבחר של מועדון הספרים בארנס אנד נובל. הספר אף נכנס לרשימת הספרים המועמדים למדליית קרנגי, ותורגם ליותר מ-25 שפות.<ref></ref>

ספרה של זווין לנוער משנת 2007, "זיכרונותיו של נער חולה אמנזיה", נבחר לרשימת הספרים הטובים ביותר של איגוד הספריות האמריקאי לצעירים. בשנת 2010 עובד הסרט לקולנוע על ידי זווין והנס, ויצא כסרט היפני בשם "מישהו נישק אותי", בכיכובה של השחקנית היפנית מאקי הוריקיטה.<ref></ref>

== כתיבה אחרת ==
בשנת 2007 הייתה זווין מועמדת לפרס אינדיפנדנט ספיריט עבור התסריט הראשון הטוב ביותר שכתבה לסרט "שיחות עם אישה אחרת" <small>(2005)</small>. את הסרט ביים הנס קאנוסה וכיכבו בו הלנה בונהם קרטר וארון אקהרט.

בנוסף, זווין כתבה ביקורות ספרותיות עבור ה-New York Times Book Review ו-All Things Considered של NPR.

== יצירותיה ==
=== למבוגרים ===
* מרגרטאון (2005)
* החור שבו אנחנו נמצאים (2010)
* סיפורי חייו של מר פיקרי (2014)
* ג'יין יאנג הצעירה (2017)
* מחר ועוד מחר ועוד מחר (2023)

=== לצעירים ===
* במקום אחר (2005)
* זיכרונותיו של נער חולה אמנזיה (2007)
* כל הדברים האלה שעשיתי (2011)
* כי זה הדם שלי (2012)
* בעידן האהבה והשוקולד (2013)

=== תסריטים ===
* עלמה מטר (2002)
* שיחות עם נשים אחרות (2005)
* זיכרונותיו של חולה אמנזיה בגיל העשרה (2010)

== קישורים חיצוניים ==

* 

* [https://www.nytimes.com/2005/12/04/books/review/04spires.html?ex=1171170000&en=cca0914cd0a0a9d2&ei=5070 ביקורת הספרים של הניו יורק טיימס של Elsewhere]
* [https://www.npr.org/2014/03/28/294393870/in-storied-life-characters-come-with-a-reading-list ראיון הכל נחשב: "ב'חיים סיפוריים', דמויות מגיעות עם רשימת קריאה"]
* [https://www.npr.org/2017/08/20/544817882/-young-jane-young-is-a-political-sex-scandal-told-through-women-s-eyes ראיון ראשון במהדורת סוף השבוע: "'ג'יין יאנג הצעירה' היא שערוריית מין פוליטית, המסופרת דרך עיני נשים"]
* 

== הערות שוליים ==

קטגוריה:בוגרי אוניברסיטת הרווארד
קטגוריה:סגל ניו יורק טיימס
קטגוריה:סופרות ילדים ונוער אמריקאיות
קטגוריה:סופרי ילדים ונוער אמריקאים
קטגוריה:תסריטאיות אמריקאיות
קטגוריה:בוגרות אוניברסיטת הרווארד
קטגוריה:תסריטאים אמריקאים
קטגוריה:אמריקאיות שנולדו ב-1977
קטגוריה:אמריקאים שנולדו ב-1977